CELEX: C2007/117/08
Language: lv
Date: 2007-05-26 00:00:00
Title: Lieta C-113/07 P: Apelācija, ko 2007. gada 27. februārī ierosinājusi SELEX Sistemi Integrati SpA par Pirmās instances tiesas (otrā palāta) 2006. gada 12. decembra spriedumu lietā T-155/04 SELEX Sistemi Integrati SpA /Eiropas Kopienu Komisija

26.5.2007   
            
            
               LV
            
            
               Eiropas Savienības Oficiālais Vēstnesis
            
            
               C 117/5
            
         Apelācija, ko 2007. gada 27. februārī ierosinājusi SELEX Sistemi Integrati SpA par Pirmās instances tiesas (otrā palāta) 2006. gada 12. decembra spriedumu lietā T-155/04 SELEX Sistemi Integrati SpA/Eiropas Kopienu Komisija
   (Lieta C-113/07 P)
   (2007/C 117/08)
   Tiesvedības valoda — itāļu
   Lietas dalībnieki
   
      Apelācijas sūdzības iesniedzēja: SELEX Sistemi Integrati SpA (pārstāvji — F. Sciaudone, R. Sciaudone un D. Fioretti, avvocati)
   
      Pārējie lietas dalībnieki: Eiropas Kopienu Komisija, Eiropas Aeronavigācijas drošības organizācija (Eurocontrol)
   Apelācijas sūdzības iesniedzējas prasījumi:
   
               —
            
            
               atcelt Eiropas Kopienu Pirmās instances tiesas 2006. gada 12. decembra spriedumu lietā T-155/04 un nodot lietu atpakaļ šai tiesai nolēmuma pieņemšanai par lietas būtību, ņemot vērā Eiropas Kopienu Tiesas sniegtās vadlīnijas;
            
         
               —
            
            
               piespriest Komisijai atlīdzināt tiesāšanās izdevumus šajā tiesvedībā un tiesvedībā lietā T-155/04.
            
         Pamati un galvenie argumenti
   Savu prasījumu pamatojumam prasītāja norāda uz vairākām kļūdām tiesību piemērošanā gan attiecībā uz procesu, gan — lietas būtību.
   Kļūdas procesuālo tiesību piemērošanā
   Kā Pirmās instances tiesas pieļautās kļūdas procesuālo tiesību piemērošanā prasītāja norāda uz:
   
               —
            
            
               Pirmās instances tiesas Reglamenta 116. panta 6. punkta pārkāpumu tiktāl, ciktāl minētā tiesa atļāva nosūtīt Eurocontrol rakstveida apsvērumus un pēdējam — iesniegt rakstveida apsvērumus;
            
         
               —
            
            
               Pirmās instances tiesas Reglamenta 48. panta 2. punkta pārkāpumu tiktāl, ciktāl tika sagrozīti fakti, pamatojoties uz kuriem prasītājas izvirzītie jaunie pamati tika atzīti par nepieņemamiem;
            
         
               —
            
            
               Pirmās instances tiesas Reglamenta 48. panta 2. punkta pārkāpumu tiktāl, ciktāl netika ņemta vērā Komisijas nostāja attiecībā pret faktiem, pamatojoties uz kuriem prasītājas izvirzītie jaunie pamati tika atzīti par nepieņemamiem;
            
         
               —
            
            
               Pirmās instances tiesas Reglamenta 66. panta 1. punkta pārkāpumu tiktāl, ciktāl netika izdots rīkojums attiecībā uz lūgumu par pierādījumu savākšanas pasākumu noteikšanu.
            
         Kļūdas tiesību piemērošanā attiecībā uz lietas būtību
   Kā kļūdas tiesību piemērošanā attiecībā uz EKL 82. panta piemērojamību Eurocontrol sniegtajai palīdzībai valsts pārvaldes iestādēm, prasītāja norāda uz:
   
               —
            
            
               apstrīdētā lēmuma satura sagrozīšanu;
            
         
               —
            
            
               apstrīdētā lēmuma neatcelšanas pamatojumam minēto iemeslu pretrunīgo raksturu, neskatoties uz to, ka pirmais prasītājas izvirzītais pamats tika apmierināts;
            
         
               —
            
            
               argumentācijas pretrunīgo raksturu tiktāl, ciktāl Pirmās instances tiesa ir aizvietojusi apstrīdētajā lēmumā izmantoto Komisijas argumentāciju ar savējo;
            
         
               —
            
            
               atbilstības pastāvīgajai Kopienu judikatūrai nenodrošināšanu attiecībā uz tiesas pārbaudes ierobežojumiem;
            
         
               —
            
            
               acīmredzamu kļūdu vērtējumā attiecībā uz EKL 82. panta pārkāpumu.
            
         Attiecībā uz kļūdām tiesību piemērošanā saistībā ar EKL 82. panta piemērojamību Eurocontrol veiktajām standartizācijas darbībām, prasītāja norāda uz:
   
               —
            
            
               apstrīdētā lēmuma satura sagrozīšanu;
            
         
               —
            
            
               tāda saimnieciskās darbības jēdziena pieņemšanu, kas nav saderīgs ar Kopienas judikatūrā paredzēto;
            
         
               —
            
            
               Kopienas judikatūras par sociālā nodrošinājuma pabalstiem kļūdainu interpretāciju un nepareizu piemērošanu;
            
         
               —
            
            
               pienākuma norādīt pamatojumu pārkāpumu.
            
         Attiecībā uz kļūdām tiesību piemērošanā saistībā ar EKL 82. panta piemērojamību Eurocontrol pētniecības un attīstības darbībām (it īpaši prototipu iegādi un intelektuālā īpašuma tiesību režīmu) prasītāja norāda uz:
   
               —
            
            
               apstrīdētā lēmuma acīmredzamu sagrozīšanu;
            
         
               —
            
            
               tāda saimnieciskās darbības jēdziena pieņemšanu, kas nav saderīgs ar Kopienas judikatūrā paredzēto;
            
         
               —
            
            
               pierādījumu, ko prasītāja iesniegusi attiecībā uz Eurocontrol intelektuālā īpašuma tiesību režīma pārvaldes ekonomisko raksturu, sagrozīšana un izkropļošana.